Nochem Tod vom Max Bircher-Benner hend sini Erbe s Sanatorium Lebendiges Licht i Bircher-Benner-Klinik umtauft. Di erste Direkter sind vo 1939-1949 sini Chind Ralph Bircher (1899-1990) und Ruth Kunz-Bircher gsii, vo 1949 bis 1973 sini Nichte Dagmar Liechti-von Brosch (1911-1993). Sini beed Söö Franklin Emil Bircher (1896-1988) und Willy Alfred Bircher (1898-1970) sind Chefärzt i de Klinik gsii. Ane 1973 isch d Bircher-Benner-Klinik in Bsitz vo de Stadt Zöri choo het aber müese 1994 gschlosse werde, well si nöd gnueg uusglastet gsii isch. S Huus ghört sit ane 1998 a de Züri Versicherig.